– Spørsmålet er hvordan vi skal fortsette å være en ledende maritim nasjon også i fremtiden, sier næringsministeren, som ramser opp åtte områder som skal kartlegges i løpet av det neste året: Såkalt «blå vekst» til havs og mulighetene innen maritim og marin virksomhet, utviklingen i internasjonale rammebetingelser i den maritime industrien, maritim utdanning, forskning og utvikling, grønn skipsfart, skipsregistre, nasjonale rammebetingelser og nordområdene.